Hegyi Áron2020.01.12. 11:42
A norvég korosztályos Fiabema 10 millió norvég koronának (kb. 338 millió forint) megfelelő összegért érkezik a Tromső csapatától, és 3,5 éves szerződést írt alá szombaton délután a Stamford Bridge-en. A norvég klub az esetleg továbbértékesítésből is számíthat majd pénzre.
Chelsea have signed highly rated 16-year old Noweigen forward Bryan Fiabema from Tromso on a 3.5-year deal.
Info and images via @arilasospic.twitter.com/72WN2BTMNb
&mdash; Simon Phillips (@SiPhillipsSport) January 12, 2020
Fiabema profi szerződése azonban csak február 16-án lép életbe, aznap, amikor betölti a 17. életévét. Frank Lampard, akit a fiatal játékos egy decemberi próbajátékon győzött meg a képességeiről, egyelőre a klub U18-as és U23-as csapatában számol a norvég korosztályos válogatottakban 15 mérkőzésen hat gólt szerző csatárral.
Fiabema népes norvég kontingenshez csatlakozhat a Chelsea-nél: a korosztályos csapatokban Guro Reiten focizik, míg a klub női csapatában Maren Mjelde és Maria Thorisdottir található meg. A szakmai stábban pedig a korábbi Chelsea-csatár, Tore André Flo kapott szerepet.
Frank Lampard vezetőedzői kinevezésével számos fiatal előtt nyílt meg az út az első csapat felé, mint Tammy Abraham, Fikayo Tomori, Mason Mount, Reece James vagy Callum Hudson-Odoi.